Source: https://www.edilex.fi/uutiset/asiasanat/Irlanti
Timestamp: 2019-10-21 01:06:06+00:00
Document Index: 19271781

Matched Legal Cases: ['tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ']

7.2.2019 14.38
Unionin tuomioistuimen ennakkoratkaisu oikeudesta perhe-etuuksiin toisessa jäsenvaltiossa asuvien perheenjäsenten osalta Sosiaaliturvajärjestelmien yhteensovittamisesta annettua asetusta 883/2004 ja erityisesti sen 67 artiklaa, luettuna yhdessä sen 11 artiklan 2 kohdan kanssa, on tulkittava siten, että pääasiassa kyseessä olevan kaltaisessa tilanteessa se, että henkilö on oikeutettu perhe-etuuksiin toimivaltaisessa jäsenvaltiossa, ei edellytä, että kyseinen henkilö on palkkatyössä tässä jäsenvaltiossa tai että viimeksi mainittu myöntää hänelle rahaetuuden palkkatyön nojalla tai seurauksena.
Euroopan unionin tuomioistuimen ennakkoratkaisu Euroopan unionista eroamista koskevan menettelyn käynnistäneen jäsenvaltion oikeusviranomaisten antamasta pidätysmääräyksestä SEU 50 artiklaa on tulkittava siten, että pelkästään siitä, että jäsenvaltio on ilmoittanut aikomuksestaan erota Euroopan unionista mainitun artiklan mukaisesti, ei seuraa, että jos tämä jäsenvaltio antaa henkilöstä eurooppalaisen pidätysmääräyksen, täytäntöönpanojäsenvaltion on kieltäydyttävä kyseisen eurooppalaisen pidätysmääräyksen täytäntöönpanosta tai lykättävä sen täytäntöönpanoa odotettaessa selvennyksiä oikeusjärjestelmään, jota pidätysmääräyksen antaneessa jäsenvaltiossa sovelletaan sen erottua Euroopan unionista. Jos ei ole painavia perusteita uskoa, että kyseisen eurooppalaisen pidätysmääräyksen kohteena oleva henkilö on vaarassa menettää Euroopan unionin perusoikeuskirjassa ja eurooppalaisesta pidätysmääräyksestä ja jäsenvaltioiden välisistä luovuttamismenettelyistä 13.6.2002 tehdyssä neuvoston puitepäätöksessä 2002/584/YOS, sellaisena kuin se on muutettuna 26.2.2009 tehdyllä neuvoston puitepäätöksellä 2009/299/YOS, tunnustetut oikeudet pidätysmääräyksen antaneen jäsenvaltion erottua Euroopan unionista, täytäntöönpanojäsenvaltio ei voi kieltäytyä saman eurooppalaisen pidätysmääräyksen täytäntöönpanosta niin kauan kuin pidätysmääräyksen antanut jäsenvaltio kuuluu Euroopan unioniin.
Unionin tuomiostuimen ennakkoratkaisu oleskeluoikeutta koskevassa asiassa - itsenäisen ammatinharjoittajan aseman säilyttäminen Euroopan unionin kansalaisten ja heidän perheenjäsentensä oikeudesta liikkua ja oleskella vapaasti jäsenvaltioiden alueella annetun dirketiivin 2004/38/EY 7 artiklan 3 kohdan b alakohtaa on tulkittava siten, että jäsenvaltion kansalainen, joka on laillisesti oleskellut ja toiminut itsenäisenä ammatinharjoittajana toisessa jäsenvaltiossa noin neljä vuotta, lopettanut toimintansa työn puutteen takia, joka on johtunut hänestä riippumattomista syistä ja joka on asianmukaisesti rekisteröity, ja ilmoittautunut työnhakijaksi asianomaiseen työvoimatoimistoon viimeksi mainitussa jäsenvaltiossa, säilyttää itsenäisen ammatinharjoittajan aseman kyseisen direktiivin 7 artiklan 1 kohdan a alakohtaa sovellettaessa.
21.12.2017 9.28
Unionin tuomioistuin: Ammatilliseen kokeeseen osallistujan laatimat kirjalliset vastaukset ja mahdolliset tarkastajan tekemät niitä koskevat merkinnät ovat henkilötietodirektiivissä tarkoitettuja henkilötietoja Yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24.10.1995 annetun Euroopan parlamentin ja neuvoston direktiivin 95/46/EY 2 artiklan a alakohtaa on tulkittava siten, että pääasiassa kyseessä olevien kaltaisissa olosuhteissa ammatilliseen kokeeseen osallistujan laatimat kirjalliset vastaukset ja mahdolliset tarkastajan tekemät niitä koskevat merkinnät ovat kyseisessä säännöksessä tarkoitettuja henkilötietoja.
EU-tuomioistuimen ennakkoratkaisu luovutusta vastustelevan henkilön palauttamisesta eurooppalaisen pidätysmääräyksen antaneeseen jäsenvaltioon - mahdollisuus sopia uudesta luovuttamispäivästä useammin kuin kerran Puitepäätöksen 2002/584 15 artiklan 1 kohtaa ja 23 artiklaa on tulkittava siten, että viranomaiset ovat edelleen velvollisia sopimaan uudesta luovuttamispäivästä kyseisessä 23 artiklassa vahvistettujen määräaikojen päätyttyä.
11.6.2014 8.07
EU-tuomioistuimen ennakkoratkaisu unionin kansalaisen "elinetujen tavanomaisen keskuksen" tulkinnasta tämän sairastuessa vakavasti ja äkillisesti lomallaan toisessa jäsenvaltiossaEU-tuomioistuin katsoo asiassa, jossa Irlannissa asunut henkilö oli sairastunut vakavasti ja äkillisesti lomallaan Saksassa, ja hänen oli jäätävä sinne 11 vuodeksi sairautensa ja sen vuoksi, että erikoissairaanhoitoa oli saatavilla sen paikan lähellä, jossa hän eli, että kansallisen tuomioistuimen on määritettävä henkilön elinetujen tavanomainen keskus arvioimalla kaikkia asiaankuuluvia tosiseikkoja ja ottaen huomioon asianomaisen henkilön tarkoitus, sellaisena kuin se ilmenee näistä tosiseikoista. Pelkästään se seikka, että kansalainen on oleskellut toisessa jäsenvaltiossa pitkän ajanjakson ajan, ei sellaisenaan ja yksin riitä, jotta voitaisiin katsoa hänen asuvan tässä jäsenvaltiossa.
21.10.2013 16.05
EU-tuomioistuin otti kantaa jätteen määritelmään sivutuotteena syntyneen lietelannan varastointia ja luovuttamista koskevassa asiassaTehosikalassa toisille maanviljelijöille varastoitua lietelantaa lannoitteena käytettäväksi ei ole pidettävä ”jätteenä” vaan sivutuotteena, kun kyseinen tuottaja aikoo hyödyntää lietelantaa kaupallisesti itselleen kannattavalla tavalla myöhemmässä prosessissa, sillä edellytyksellä, että tämä uudelleenkäyttö ilman edeltäviä muuntamistoimia ja tuotantoprosessin jatkeena ei ole ainoastaan mahdollista vaan varmaa. Tuottajalla on todistustaakka, että aine voidaan katsoa sivutuotteeksi. Jätteen luovuttajalle ei saa kuitenkaan asettaa liian tiukkoja valvontamääräyksiä.
6.2.2013 12.07
EU-tuomioistuimen ennakkoratkaisu turvapaikkahakemusten käsittelemisestä etusijamenettelyssä ja turvapaikanhakijan muutoksenhakuoikeudestaEU-tuomioistuin on antanut ennakkoratkaisun kahdessa irlantilaisessa pääasiassa, joissa Nigeriasta kotoisin olevien turvapaikanhakijoiden hakemukset pakolaisaseman saamiseksi oli hylätty ns. etusijamenettelyssä.
27.11.2012 15.47
Julkisasiamieheltä ratkaisuehdotukset arvonlisäverotuksen ryhmärekisteröintiä koskevissa asioissaEU-tuomioistuimen julkisasiamies Niilo Jääskinen antoi tiistaina 27. marraskuuta kaksi ratkaisuehdotusta, jotka koskevat arvonlisäverodirektiivin 2006/112/EY 11 artiklan mukaista ryhmärekisteröintijärjestelmää. Ryhmärekisteröinti mahdollistaa esimerkiksi konsernin tietyssä valtiossa sijaitsevien yhtiöiden käsittelemisen yhtenä arvonlisäverovelvollisena, jolloin ryhmään kuuluvien yhtiöiden välisistä liiketoimista ei suoriteta arvonlisäveroa. Lopulliset ratkaisut tulevat vaikuttamaan myös Suomen lainsäädäntöön.
27.11.2012 14.11
EU-tuomioistuin näyttää vihreää valoa Euroopan vakausmekanismille (EVM) EU-tuomioistuin katsoo tiistaina 27. marraskuuta antamassaan ennakkoratkaisussa, jota Irlannin korkein oikeus oli siltä pyytänyt, ettei unionin oikeus ole esteenä sille, että jäsenvaltiot, joiden rahayksikkö on euro, tekevät ja ratifioivat EVM:n perustamista koskevan sopimuksen.
6.9.2012 16.10
EU-tuomioistuimen ennakkoratkaisu kansalaisten ja heidän perheenjäsentensä oikeudesta liikkua ja oleskella vapaasti jäsenvaltioiden alueellaEU-tuomioistuin on antanut ennakkoratkaisun asiassa, jossa asianosaisina ovat Secretary of State for the Home Department sekä Bangladeshin kansalaiset ja jossa on kyse viimeksi mainittujen hakemuksesta oleskeluluvan saamiseksi Yhdistyneessä kuningaskunnassa ETA-valtion kansalaisen perheenjäseninä.
19.3.2012 14.31
EU-tuomioistuimen ennakkoratkaisu äänitteiden levittämisestä hotellihuoneissa Hotellitoiminnan harjoittajan, joka on laittanut hotellihuoneisiinsa televisio- ja/tai radiovastaanottimia tai laitteita, jotka eivät ole televisio- tai radiovastaanottimia, joihin se jakelee yleisradioitua lähetyssignaalia ja fyysisessä tai digitaalisessa muodossa olevia äänitteitä, on maksettava kohtuullinen korvaus äänitteiden välittämisestä.